संस्कारयुक्त समाज के निर्माण का लें संकल्प : महंत प्रतापपुरी
भगवानदत्तात्रेय जयंती महोत्सव गुरुवार को हर्षोल्लास से मनाई गई। इस दौरान गंगागिरी मठ से सुबह दस बजे कलश यात्रा निकाली। जिसमें 108 बालिकाएं कलश लिए इस तरह चल रही थी, मानो नारी शक्ति का परिचय दे रही हो। इस बीच कई महिलाएं भजन कीर्तन करते हुए चल रही थीं। शोभायात्रा के आगे घोड़ों पर सवार भक्तों के हाथों में ध्वज लहरा रहे थे। वाहन में भगवान दत्तात्रेय की मूर्ति के आगे संतों के सान्निध्य में समाज के प्रबुद्ध नागरिक चल रहे थे। ढोल नगाड़े के बीच भगवा वस्त्र पहने बड़ी संख्या में भगवान दत्तात्रेय के भक्त कलश यात्रा में चल रहे थे। गंगागिरी मठ से रवाना हुई कलश यात्रा पांच बत्ती चौराहा, कलेक्टर बंगला, रेलवे स्टेशन सहित मुख्य बाजार होते हुए पंडित पुरुषोत्तम के सान्निध्य में पुन गंगागिरी मठ पहुंची। महंत मगनपुरी के साथ भीखपुरी गोस्वामी ने भगवान दत्तात्रेय की आरती की।
इसके बाद धर्मसभा में तारातरा मठ के महंत प्रतापपुरी ने संस्कारयुक्त समाज का निर्माण करने का लक्ष्य जनसमूह के समक्ष रखा। महंत खुशाल गिरी ने बाहर से आए महंतों का स्वागत सत्कार किया। धर्मसभा के बाद महाप्रसादी का लाभ भगजीमाली एवं पीतांबर ने लिया। गोस्वामी सेवा समिति के सचिव मदननाथ गोस्वामी के अनुसार अगले वर्ष दत्तात्रेय जयंती और अधिक उत्साह से मनाने का संकल्प लिया।
बाड़मेर में गुरूवार को अहिंसा चौराहे के पास से दतात्रेय जंयती पर निकाली गई शोभायात्रा और शामिल संत
hin_Deva hin_Deva hin_Deva hin_Deva